**ΔΕΛΤΙΟ ΤΥΠΟΥ ΠΕ.Κ.Ε.Σ. ΔΥΤΙΚΗΣ ΕΛΛΑΔΑΣ 20-10-2021**

**Εκδήλωση, για εκπαιδευτικούς και γονείς, με θέμα την**

**Αναπτυξιακή Γλωσσική Διαταραχή**

Με μεγάλη επιτυχία πραγματοποιήθηκε τη **Δευτέρα 18 Οκτωβρίου 2021** και **ώρα 6.00-8.30 μμ.** η Διαδικτυακή ενημερωτική εκδήλωση που συνδιοργάνωσαν το **ΠΕΚΕΣ ΔΥΤ. ΕΛΛΑΔΑΣ** και το **Τμήμα Λογοθεραπείας του Πανεπιστημίου Πατρών** σε συνεργασία με την **Ένωση Συλλόγων Γονέων και Κηδεμόνων Δήμου Πατρέων και Αιγιάλειας**.

Η εκδήλωση διοργανώθηκε με αφορμή την *ημέρα ευαισθητοποίησης για την Αναπτυξιακή Γλωσσική Διαταραχή* που ήταν η *Παρασκευή 15 Οκτωβρίου 2021* και έθεσε ως στόχο της να αυξηθεί η πρώιμη αναγνώριση και έγκαιρη υποστήριξη των μαθητών/τριών με Αναπτυξιακή Γλωσσική Διαταραχή.

Η εκδήλωση, η οποία ήταν ελεύθερη για το κοινό, απευθυνόταν σε εκπαιδευτικούς, γονείς, επιστήμονες και κάθε ενδιαφερόμενο/η για το μείζον αυτό θέμα. Παρευρέθηκαν και χαιρέτησαν την εκδήλωση ο Προϊστάμενος Διεύθυνσης Σπουδών Προγραμμάτων και Οργάνωσης Δευτεροβάθμιας Εκπαίδευσης του ΥΠΑΙΘ ***κ. Ανδρέας Νιγιάννης***, ο Περιφερειακός Διευθυντής Πρωτοβάθμιας και Δευτεροβάθμιας Εκπαίδευσης Δυτικής Ελλάδας
***κ.*** ***Κωνσταντίνος Γιαννόπουλος***, ο Δντής Δ/θμιας Εκπ/σης Αχαΐας ***κ. Ανδρέας Ζέρβας***, ο Δντής Δ/θμιας Εκπ/σης Ηλείας ***κ. Γεώργιος Φωτεινόπουλος***, καθώς και οι εκπρόσωποι Ομοσπονδίας Ενώσεων Συλλόγων Γονέων και Κηδεμόνων Περιφέρειας Δυτικής Ελλάδας ***κα Δώρα Κουβελιώτη***, Γεν. Γραμματέας Ένωσης Συλλόγων Γονέων και Κηδεμόνων Δήμου Πατρέων και ο ***κ. Κουτρόπουλος Αριστομένης***, Πρόεδρος της Ένωσης Συλλόγων Γονέων και Κηδεμόνων του Δήμου Αιγιάλειας.

Εκ μέρους των συνδιοργανωτών φορέων χαιρέτησαν την εκδήλωση ο ***Δρ Σπυρίδων Παπαδάκης***, Οργανωτικός Συντονιστής, ΠΕΚΕΣ Δυτικής Ελλάδας και ο ***κ. Νικόλαος Τρίμμης,*** Αναπληρωτής Καθηγητής Λογοπαθολογίας, Ακοολογίας και Πρόεδρος Τμήματος Λογοθεραπείας.

Κεντρικοί Ομιλητές της εκδήλωσης ήταν:

η κ. **Αρχόντω Τερζή**, *Καθηγήτρια Γλωσσολογίας Τμήμα Λογοθεραπείας* με τίτλο εισήγησης«Η Γλώσσα και η κατάκτησή της»

**η κ. Ελευθερία Γερονίκου**, *Επίκουρη Καθηγήτρια Λογοπαθολογίας, Πρώιμης Ανάπτυξης Λόγου, Τμήμα Λογοθεραπείας* με τίτλο εισήγησης«Αναπτυξιακή Γλωσσική Διαταραχή: αναγνώριση και υποστήριξη μαθητών»

**ο κ. Δημήτριος Ζησιμόπουλος,** *ΣΕΕ Ειδικής Αγωγής και Ενταξιακής Εκπαίδευσης, Αναπληρωτής Οργανωτικός Συντονιστής ΠΕΚΕΣ Δυτικής Ελλάδας* με τίτλο εισήγησης«Ενδυναμώνοντας τους μαθητές με Ειδική Γλωσσική Διαταραχή στην Π/θμια και Δ/θμια εκπαίδευση: Υποστηρικτικές δομές και πλαίσιο συνεργασίας»

Ακολούθησε μία εξαιρετικά ενδιαφέρουσα και διαφωτιστική για το θέμα συζήτηση με αφορμή πλήθος ερωτημάτων των συμμετεχόντων προς τους/τις ομιλητές/τριες.

Την εκδήλωση παρακολούθησαν περισσότεροι από 400 Συντονιστές και Συντονίστριες Εκπαίδευσης του ΠΕΚΕΣ Δυτικής Ελλάδας, καθώς άλλων ΠΕΚΕΣ της Ελλάδας, εκπαιδευτικοί, γονείς, επιστήμονες διαφόρων τομέων, καθένας/μία που ενδιαφερόταν μέσω των πλατφορμών Webex Meeting και μέσω YouTube

Όλη την εκδήλωση για Αναπτυξιακή Γλωσσική Διαταραχή, δηλαδή τις παρουσιάσεις των εκλεκτών προσκλημένων ομιλητριών και ομιλητών καθώς και την συζήτηση που ακολούθησε μπορείτε να βρείτε βιντεοσκοπημένη στο YouTube στον ακόλουθο σύνδεσμο: <https://bit.ly/3jkTgMN>





